Itakoatiara
Itakoatiara (port. Itacoatiara) – miestas ir savivaldybė Brazilijos šiaurėje, Amazonės valstijoje, 250 km į rytus nuo Manauso. Išsidėstęs kairiajame Amazonės krante, šalia didelės Risko salos upėje ir Kanasario ežero. Į miestą veda kelias iš Manauso. Upių uostas, oro uostas. Verčiamasi daugiausia miškų kirtimu ir medienos apdirbimu, taip pat baldų gamyba, maisto pramone. Auginami manijokai, bananai, kukurūzai. Žvejyba. Savivaldybės plotas – 8892 km², gyventojų skaičius – 104 046 (2021 m.).